Riktor

* Splash art
* โมเดล

**Riktor/Richter** (ริกเตอร์) **The Imbued** เป็นฮีโร่ลำดับที่ 75 ของเกม Arena of Valor ที่เข้าเกมมาในวันที่ 19 ต.ค. 2018 ตำแหน่งไฟต์เตอร์/แอสซาซิน

## เนื้อเรื่อง

"นี่ ลุง! ลุงเคยเห็นปีศาจมั้ย? ปีศาจตัวเป็นๆ อะ แบบที่พูดได้ด้วยอะ"

"แน่นอน... เคยเห็นสิ"

"จริงดิ!?! หน้าตามันเป็นไงอะ?"

"ข้าเห็นไม่ค่อยชัดหรอกนะ... แถมตอนนั้นข้าสลบไปอีกด้วย แล้วพอตื่นมา... การต่อสู้ก็สิ้นสุดลงไปแล้ว"

"ฮ่าๆ ไม่แปลกเลยที่ใครๆก็เรียกลุงว่า Riktor จอมโอ้อวด! ลุงดูตลกมากเลยนะเวลาทำตัวจริงจัง"

"จอมโอ้อวด งั้นรึ? เฮ้ ข้าไม่ใช่พวกขี้คุยนะเว้ย!"

Riktor พึมพัมปลอบใจตัวเองพร้อมจิบเหล้าไปพลางๆ ซึ่งเขาพูดความจริง.. ในฐานะของอดีตนักล่าปีศาจ Riktor เคยต่อสู้กับปีศาจตัวเป็นๆ มามากมาย พวกเขาคือสุดยอดนักล่าปีศาจผู้ถูกดัดแปลงเสริมพลังด้วย Abyssal Essence ทำให้พวกเขามีความแข็งแกร่งและความทนทานเกินมนุษย์ปกติ มันเป็นยุครุ่งโรจน์ของนักล่าสัตว์ปีศาจ ในพื้นที่ที่ความมืดคลุ้มคลั่ง นักล่าปีศาจเป็นที่นับถือของผู้คนมากยิ่งกว่ากองพันใดๆ อย่างไรก็ตาม เมื่อ "สงครามแห่งการชำระล้าง" ได้เกิดขึ้น นักล่าปีศาจก็ตกอยู่ในสถานะสุ่มเสี่ยง แม้ว่าพวกเขาจะผ่านการตรวจสอบทางเวทมนต์มาหลายรูปแบบก็ตาม แต่ชื่อเสียงที่เสียหายของพวกเขาก็ทำให้พวกเขาทั้งหมดถูกเกณฑ์ไปรบที่แนวหน้าที่ทางใต้ พวกเขาให้คำมั่นว่าจะจงรักภักดีด้วยการทำสงครามกับกองกำลังแห่งอเวจีแม้จะต้องเสียสละตัวเองก็ตาม และ Riktor เป็นหนึ่งในบรรดานักล่าปีศาจไม่กี่คนที่รอดชีวิตมาได้ หลังสงคราม เขาได้รับเหรียญกล้าหาญมากมายจากสมรภูมิที่เขาได้ผ่านมา เขารู้ว่าสิ่งที่สหายของเขาสละชีวิตเพื่อรักษาไว้จะไม่เสียเปล่าตราบเท่าที่เขายังมีชีวิตอยู่ ปัจจุบัน Riktor ได้เข้าร่วมกองคาราวานที่กำลังจะถูกปีศาจคุกคาม สิ่งที่ดึงดูดพวกมันคือ Magic Ores ที่อยู่บนเกวียนขนของ ตอนแรก Riktor ไม่ได้รับการต้อนรับที่ดีจากกลุ่มทหารรับจ้างนัก จนกระทั่ง Riktor ยื่นเงินให้จำนวนเล็กน้อย ทำพวกเขาต้อนรับและให้เข้าร่วมกลุ่มทันที Riktor อาสาที่จะเฝ้าดูในเวลากลางคืน แต่ทหารรับจ้างที่ประจำกะกลางคืนกลับปฎิเสธ Riktor พร้อมบอกว่า

"ไปพักผ่อนเถอะ ในถนนเส้นนี้ไม่มีใครกล้าที่จะหือกับพวกเราหรอก"

"เกรงว่าจะไม่ใช่มนุษย์นะ ที่ข้าเป็นห่วง!" Riktor พึมพัมพร้อมยัดเงินให้อีกครั้ง เขากระซิบบอกทหารคนนั้นว่า

"ไม่มีใครสงสัยหรอกว่าท่านจะอยู่ที่ไหนในค่ำคืนนี้ ทำไมท่านไม่ไปพักผ่อน และตื่นอย่างสดชื่นขึ้นมาในยามเช้าล่ะ?"

Riktor "จ่าย" ทุกครั้งเพื่อให้ตัวเองได้เฝ้ากะกลางคืน เนื่องจากเขาเองก็ยังคงเป็นหน้าใหม่ ดังนั้นหัวหน้าจึงได้ส่ง Layne เพื่อให้คอยช่วยเขา แต่ Riktor ก็ไม่ได้ใส่ใจซักเท่าไหร่นัก เขายังคงตั้งหน้าตั้งตาเฝ้าราตรีนี้ต่อไป

"เจ้าจะซ่อนตัวได้นานแค่ไหน?"

Riktor พูดคุยกับตัวเองหน้ากองไฟ จนกระทั่งมีลมแรงพัดกระเด็นเข้ามาเหมือนต้องการตอบคำถามของ Riktor อุณหภูมิรอบที่ตั้งแคมป์ลดลงและ Riktor ตระหนักว่า สิ่งที่เขารอคอยกำลังปรากฏขึ้นมาแล้ว การเปลี่ยนแปลงอย่างฉับพลันของบรรยากาศได้ปลุกเหล่าทหารรับจ้างให้ตื่น พวกเขาไม่ได้มีสัมผัสต่อสิ่งมีชีวิตจากความมืดเฉกเช่น Riktor แต่ประสบการณ์หลายปีในการรบทำให้พวกเขารู้ว่าอันตรายกำลังคืบคลานเข้ามา พวกเขาออกมาจากค่ายพร้อมอาวุธครบมือและได้เห็น Riktor แกว่งดาบสังหารเหล่าปีศาจลงอย่างน่าสยดสยอง

"ถึงแม้ว่าชื่อของ Demon Hunter จะไม่มีอีกต่อไปแล้ว แต่ข้าไม่เคยลืมความรับผิดชอบของข้าในฐานะ Demon Hunter!" Riktor มองไปที่เหล่าทหารรับจ้าง

"ข้ารู้ว่าพวกเจ้าจะไม่มีวันลืมเหตุการณ์ที่น่ากลัวครั้งนี้ แต่ไม่ว่าอะไร ข้าจะไม่จากไปไหนเช่นกัน" เขาพูดพร้อมชี้ดาบไปยังท้องฟ้า

"ข้าจะรอสู้กับพวกมัน ในทุกที่ที่พวกมันปรากฏออกมา!"

## ข้อมูลขั้นสูง

* สิ่งที่เป็นห่วงที่สุดคือค่าเหล้าแต่ละเดือน

* ชอบโอ้อวดถึงผลงานในอดีต แต่ไม่มีใครเชื่อ

* ชอบกลิ่นเหล้าไรย์จากบาร์แถวค่ายทหารที่สุด

* โตมาบนภูเขา จึงปรับตัวเข้ากับธรรมชาติได้ดี

* ถนัดงานบ้าน บ้านเขาจะเป็นระเบียบตลอดเวลา

## ความสัมพันธ์

* **Errol - อดีตเพื่อน:** ครั้งแรกที่ Riktor เจอ Errol ที่ผอมซีด เขาได้พูดขึ้นว่า "เจ้านี่อยู่ที่นี่ได้ไม่เกิน 3 เดือนหรอก" แต่สิ่งหนึ่งที่ Riktor คาดไม่ถึงก็คือ Errol จะกระโดดหน้าผาฆ่าตัวตายต่อหน้าเขา

* **Eland'orr - สหาย:** Riktor ได้เจอกับเอลฟ์นักกวีนามว่า Eland'orr ระหว่างเดินทาง ซึ่ง Riktor รู้สึกทึ่งในพรสวรรค์ของเขามาก ทั้ง 2 นั่งคุยกันที่แคมป์ไฟจนถึงรุ่งสาง

## เนื้อเรื่องเสริม

เกมแห่งการล่า

ด้านหน้ามีกลิ่นคาวเลือด Riktor กำดาบที่เต็มไปด้วยสนิมไว้แน่น เขาย่องเข้าไปข้างหน้าและแหวกพุ่มไม้ออก เป็นไปตามคาด เขาเจอซากเศษร่างกายของมนุษย์นอนอยู่ที่พื้น และกำลังถูกปีศาจจาก The Abyss กินอย่างเอร็ดอร่อย ดูจากทรัพย์สินที่หล่นอยู่ด้านข้าง น่าจะเป็นกลุ่มพ่อค้าที่ประสบเหตุร้าย Riktor ยิ้มมุมปาก

"งั้นก็... เริ่มการล่า" ขายผู้กล้าหาญและสุขุมผู้นี้ จริงๆ แล้วมีความโหดเหี้ยมในสายเลือด เขาเรียกสิ่งนี้ว่า "การล่า" เขายอมรับความจริงว่าตนไม่สามารถปฏิเสธด้านมืดของตัวเองได้

แสงแดด พุ่มไม้ น้ำทะเลสาบใสๆ Riktor อยู่กับธรรมชาติตั้งแต่จำความได้ ยามที่เขาถูกค้นพบโดยนักล่าปีศาจที่กำลังปฏิบัติภารกิจนั้น Edmond ทหารหนุ่มเขียนไว้ในบันทึกของตัวเองว่า "เด็กชายคนนี้พูดไม่ได้ เดินตัวตรงไม่ได้ อาศัยอยู่ในป่านี้คนเดียว เขาเหมือนกับสัตว์ป่าตัวน้อยที่สามารถปรับตัวเข้าหาสิ่งแวดล้อมได้อย่างรวดเร็ว หรือเรียกอีกอย่างว่าเขาสามารถปรับสถานการณ์ให้เข้ากับสิ่งแวดล้อมได้ และนี่คือความสามารถที่พวกเราใฝ่ฝัน" Riktor ถูกกองทัพล่าปีศาจพาตัวกลับไป และเข้ารับการเปลี่ยนแปลงพันธุกรรมร่างกายด้วยมนต์ดำแบบไม่รู้ตัว การทดลองนี้มีโอกาสรอดน้อยมาก แต่ Riktor ก็ได้แสดงให้เห็นถึงความสามารถในการปรับตัวเข้ากับสิ่งแวดล้อม ในขณะที่นักล่าปีศาจคนอื่นต่างแสดงปฏิกิริยาแปลกประหลาดต่อการทดลอง แต่ Riktor มีแค่สีผมที่เปลี่ยนไปเป็นสีขาวเท่านั้น เอกสารนักล่าของเขาจึงได้มีการจดบันทึกไว้ดังนี้ "Riktor เข้ากับมนต์ดำได้ดีเกินมาตรฐาน และแนะนำให้เป็นเคสหลักในการสังเกตการณ์" หลังจากสิ้นสุดการทดลอง Riktor เดินไปใต้แสงแดดสัมผัสไอฝุ่นในอากาศ รู้สึกถึงขนอ่อนๆ บนแขนของหญิงสาว และได้ยินเสียงจิ้งหรีดที่ดังมาจากไกล ทุกอย่างถูกขยายให้ใหญ่ขึ้น นี่คือโลกใบใหม่ราวกับเกิดใหม่อีกครั้ง เรื่องราวในอดีตมักทำให้เขาอารมณ์เสียตลอด เมื่อ Riktor ได้สติอีกครั้ง ก็พบว่าตอนนร้ปีศาจจาก Abyss หลาย 10 ตัวที่มีเขี้ยวแหลมคมกำลังเดินเข้ามาล้อมตัวของเขา

"Mark of the Hunter! จงเปิดขึ้น!" ใต้เท้าของ Riktor เกิดพื้นที่สีแดงเข้ม อากาศภายในหายไปจนหมดสิ้น นี่คือเวทย์ของนักล่าปีศาจที่ผสมผสานกับมนต์ดำเข้าไป คนที่อยู่ภายใต้พื้นที่นั้นจะตกเป็นเป้าหมายทั้งหมด จากนั้น บนหัวของเหล่าปีศาจจะมีตราประทับสีแดงเข้ามกระพิบอยู่ เมื่อตราประทับนั้นระเบิดออก ทุกอย่างก็หายไปในพริบตา เหลื่อเพียงหมอกเลือดและกลิ่นคาวลอยอยู่ในอากาศเท่านั้น

Riktor เก็บดาบและเช็ดเลือดบนหน้าออก เขาเก็บทรัพย์สินของพ่อค้าที่กระจายเต็มพื้น ถ้ารวมกับค่าตอลแทนจากนักล่าปีศาจแล้วล่ะก็ ของที่ได้มาวันนี้ก็พอสำหรับค่าใช้จ่ายของ Riktor เป็นเดือน เขาลุกขึ้นแล้วเดินต่อไป ความมืดกำลังมาเยือน แสงจากพระอาทิตย์ตกดิน สร้างเงาสูงใหญ่ของ Riktor ไว้บนพื้น

---จบ---

## ชีวประวัติ

Riktor อาศัยอยู่กับธรรมชาติตั้งแต่จำความได้ ไม่มีใครรู้ว่าเขามาจากไหน รวมถึงตัวของเขาเอง Riktor ถูกกลุ่มนักล่าปีศาจพบตัวเมื่อวัยเด็ก เหล่านักล่าปีศาจทึ่งในประสาทสัมผัสและการปรับตัวที่รวดเร็วต่อสภาพแวดล้อมของเขา จึงได้พาตัวเขากลับไปสู่ฐานทัพนักล่าปีศาจ และเขาก็ได้กลายเป็นผู้นำกองทัพนักล่าปีศาจรุ่นแรกได้อย่างรวดเร็ว ยุคนั้นเป็นยุครุ่งเรืองที่สุดของนักล่าปีศาจ แต่ก็อยู่ได้ไม่นาน เมื่อกระแสต่อต้านมนต์ดำเริ่มรุนแรงขึ้นเรื่อยๆ ทำให้ผลกระทบมาสู่กลุ่มนักล่าปีศาจ รวมถึง Riktor ที่ได้ถูกปลดออกจากตำแหน่ง หลังจากนั้นชีวิตเขาก็ตกต่ำไปสักพักใหญ่ และได้ออกเดินทางไปสู่ภาคใต้ของกำแพง เพื่อปฏิบัติหน้าที่นักล่าปีศาจต่อไป ระหว่างนั้นเขาทำภารกิจจับกุมตัว Errol ที่หน้าผาของหุบเขาวายุ Errol ไร้หนทางหลบหนีจึงต้องฆ่าตัวตายด้วยการกระโดดหน้าผานั้น เรื่องนี้เป็นสิ่งที่สะเทือนใจ Riktor เรื่อยมา เมื่อเวลาผ่านไปก็ได้กลายเป็นทหารรับจ้างอิสระ และยังติดตามสถานการณ์ทางทิศใต้ของกำแพงใหญ่เป็นระยะๆ เขาพร้อมที่จะเสียสละทุกอย่าง ได้ทุกเมื่อ

## สกิล

### สกิลติดตัว

พุ่มไม้: เพิ่มความเร็วโจมตี 15%
แม่น้ำ: เพิ่มความเร็วเคลื่อนที่ 20%
พื้นทั่วไป: ลดความเสียหายที่ได้รับลง 10%
นอกจากนี้เขาจะวิ่งเร็วขึ้นเล็กน้อยขณะที่กําลังเปลี่ยนสถานะบัฟ

### สกิลอัลติเมท

 2
 3

## สกิน

Nobility
Space Ronin
Rose Party
Ancient - Susanoo

## แนะนำ

### ไอเทม

Fire Gem
Gilded Greaves
Broken Spears
Frost Cape
Medallion of Troy
Blade of Eternity

### รูน

**LV 3: Onslaught (x 8)**
พลังโจมตี: +2
เจาะเกราะ +3.6
**LV 3: Assassinate**
พลังโจมตี +1.6
ความเร็วโจมตี +1%
**LV 3: Dragon's Claw**
พลังโจมตี +0.9

**LV 3: Rage (x 2)**
อัตราคริติคอล +1.6%

### พลังแฝง

**Backstabbing**
หลังจากเข้าหุ้มไม้จะทําให้การโจมตีปกติค รั้งต่อไปสร้างโบนัสความเสียหายจริง 4% ของ HP ที่เหลืออยู่ โดยเอฟเฟกตจะมีผล 4วิ หลังออกจากพุ่มไม้ (CD 20 วิ)
**Nature's Gift**
แต่ละครีปและมอนสเตอร์ป่าที่ตายบริเวณใกล้ๆ จะทําให้ได้รับบัฟ (จํานวนบัฟ: ครีป 1 ครั้ง, มอนสเตอร์ป่า 2 ครั้ง, Epic มอนสเตอร์ 3 ครั้ง) โดยบัฟแต่ละครั้งจะเพิ่ม HP ขึ้น 8 หน่วยจนจบเกม (สูงสุด 100 ครั้ง)
**Forest Wanderer**

**Recovery+**
แทนที่สกิล "Recovery" ด้วย "Recovery+" ซึ่งจะฟื้นฟู HP 660 และมานา 210 ทันที
**Gunslinger**
ได้รับบัฟ Gunslinger 1 ครั้ง และสามารถสะสมเพิ่มได้โดยการ Kill หรือ Assist ซึ่งบัฟแต่ละครั้งจะเพิ่มพลังโจมตี 10 หน่วย และพลังเวท 15 หน่วย

## บทพูด

### เลือกฮีโร่

* **This will not go unpunished:** เจ้านี่จะหนีไม่พ้นการลงทัณฑ์

* **Nonsense in running from me:** ไม่มีเหตุผลเลยที่วิ่งหนีจากข้า

* **Hmm.. What's this?:** ฮืมม นี่อะไรกัน?

### เกิดใหม่

* **Haa There's nothing like being on the hunt again:** ไม่มีอะไรให้ความรู้สึกเหมือนได้ออกล่าอีกครั้ง

* **Min chongharan iwing** (มิน ชองฮาราน อีวิง): **We stronger together:** รวมกันเราอยู่

* **Shinizu ba vawhor!** (ชีนีซู บา วาวฮอร์!): **Adapt and overcome!:** ปรับตัวและก้าวข้ามขีดจำกัด!

* **Min naho n'athaparan ivawbanan** (มิน นาโฮ นาตาพารัน อีวาวบานาน): **We were made to survive:** เราเกิดมาเพื่ออยู่รอด

### ปกติ

* **Those who walk the edge of the darkness want to destroy it, how ironic:** พวกคนที่เดินไปยังสุดขอบของความมืดเพื่อที่จะทำลายมัน ช่างย้อนแย้งจริงๆ

* **Being on the hunt can be more intoxicating than any spirit:** การตามล่าอาจทำให้มึนเมายิ่งกว่าวิญญาณใดๆ

* **There are no bad situations, there are only bad soldiers:** ไม่มีหรอกสถานการณ์เลวร้าย มีแต่ทหารเลวร้ายเท่านั้น

* **This is what I live for:** นี่คือเหตุผลในการมีชีวิตของข้า

* **I wouldn't trust a mage as far as I could throw one:** ข้าไม่เชื่อใจพวกนักเวทตราบใดที่ข้ายังจัดการพวกเขาได้

### ใช้สกิล

* **Walking right into it!**

* **Now!**

* **Gotcha!**

* **Taste steel!**

* **Swing through!**

* **Down they go!**

* **I'm on to you**

* **Let's finish this fight!**

### ตาย

* **It was a matter of time..:** นี่คงเป็นผลจากกาลเวลา..

### ได้ First Blood

* **Not like you haven't been warned:** ทำเหมือนข้าไม่เคยเตือนเจ้า

### ได้บัฟ Dark Slayer

* **This makes things a lot easier:** นี่จะทำให้เรื่องง่ายขึ้นเยอะเลย

### สังหารต่อเนื่อง

* **Don't take it personal, it's what I do:** อย่าให้มันเป็นเรื่องส่วนตัว นั่นเป็นสิ่งที่ข้าทำ

* **That should fill my purse:** น่าจะหาตังเข้ากระเป๋าได้อยู่

### ยั่วยุ

* **You clearly have no idea what you're getting into:** เจ้าคงไม่รู้เลยสิท่าว่ากำลังยุ่งอยู่กับเรื่องอะไร

## แกลเลอรี่

### Splash art

DefaultNobilitySpace RoninRose PartyAncient - Susanoo
### โมเดล

DefaultNobilitySpace RoninRose PartyAncient - Susanoo
### วิดีโอ

Riktor Cinematic - วีรบุรุษแห่งกลียุคHero Spotlight - Riktorฮีโร่ใหม่ Riktor ! Fun แรง Fun ไม่ยั้ง !!!เล่นอย่าง Pro EP.36 NongTee สอนเล่น Riktor ใน 8 นาที !!-2Riktor New Skin- Space RoninSKIN Spotlight - Rose Party RiktorAncient Susanoo Riktor Cinematic - ซามูไรนักล่าอสูร !!SKIN Spotlight - Ancient Susanoo Riktor

## เกร็ดความรู้

* **Richter** เป็นชื่อภาษาเยอรมัน แปลว่า "ผู้พิพากษา"

## อ้างอิง

1. ↑ https://www.facebook.com/ROVTH/posts/911741135656003
2. ↑ 2.0 2.1 https://www.facebook.com/ROVTH/posts/1137793293050785/
3. ↑ https://www.facebook.com/ROVTH/posts/1269517103211736/
4. ↑ https://www.facebook.com/ROVTH/posts/1450928055070639
5. ↑ https://www.facebook.com/ROVTH/posts/2109064585923646/
6. ↑ https://en.wikipedia.org/wiki/Richter\_(surname)

แทงค์
ไฟต์เตอร์
แอสซาซิน
เมจ
แครี่
ซัพพอร์ต